Oficiālais Vēstnesis L 232 , 19/08/1998 Lpp. 0010 - 0011



Komisijas lēmums (1998. gada 17. jūnijs) par kopīgiem tehniskiem noteikumiem mobilajām zemes satelītstacijām ar zemu datu pārraides ātrumu (LMES), kas darbojas 11/12/14 GHz frekvenču joslās (paziņots ar dokumenta numuru C(1998) 1608) (Dokuments attiecas uz EEZ) (98/516/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju gala iekārtām un zemes satelītstaciju iekārtām, tostarp to atbilstības savstarpējo atzīšanu [1], tā kā Komisija ir pieņēmusi pasākumu, ar kuru identificē zemes satelītstaciju iekārtu veidu, kam ir vajadzīgi šie kopīgie tehniskie noteikumi, kā arī deklarācija par to piemērojuma jomu; tā kā jāpieņem atbilstīgie saskaņotie standarti vai daļa no tiem, ar ko ievieš pamatprasības, kuras pārveidojamas par kopīgiem tehniskiem noteikumiem; tā kā ar šo lēmumu pieņemtie kopīgie tehniskie noteikumi ir saskaņā ar Telekomunikāciju iekārtu apstiprināšanas komisijas (ACTE) atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro zemes satelītstaciju iekārtām, uz ko attiecas 2. panta 1. punktā definētais saskaņotais standarts. 2. Šis lēmums nosaka kopīgus tehniskus noteikumus, kas attiecas uz mobilajām zemes satelītstacijām ar zemu datu pārraides ātrumu (LMES), kas darbojas 11/12/14 GHz frekvenču joslās. 2. pants 1. Kopīgajos tehniskajos noteikumos ietilpst saskaņotais standarts, ko kompetentā standartizācijas iestāde sagatavojusi, lai pēc iespējas īstenotu pamatprasības, kas minētas Direktīvas 98/13/EK 17. pantā. Atsauce uz standartiem ir pielikumā. 2. Zemes satelītstaciju iekārtas, uz kurām attiecas šis lēmums, atbilst 1. punktā minētajiem kopīgajiem tehniskajiem noteikumiem, kuri atbilst Direktīvas 98/13/EK 5.a pantā minētajām pamatprasībām, kā arī prasībām citās piemērojamās direktīvās, jo īpaši Padomes Direktīvās 73/23/EEK [2] un 89/336/EEK [3]. 3. pants Paziņotās iestādes, kas izraudzītas Direktīvas 98/13/EK 10. pantā minēto procedūru īstenošanai, attiecībā uz zemes satelītstaciju iekārtām, kas minētas šā lēmuma 1. panta 1. punktā, pēc šā lēmuma stāšanās spēkā piemēro pielikumā minēto saskaņoto standartu vai nodrošina tā izmantošanu. 4. pants Šis lēmums ir adresēts dalībvalstīm. Briselē, 1998. gada 17. jūnijā Komisijas vārdā — Komisijas loceklis Martin Bangemann [1] OV L 74, 12.3.1998., 1. lpp. [2] OV L 77, 26.3.1973., 29. lpp. [3] OV L 139, 23.5.1989., 19. lpp. -------------------------------------------------- PIELIKUMS Atsauce uz piemērojamo saskaņoto standartu Lēmuma 2. pantā minētais saskaņotais standarts ir Satellite Earth Stations and Systems (SES) [zemes satelītstacijas un sistēmas (SES)]; Low data rate land mobile satellite earth stations (LMES) operating in the 11/12/14 GHz frequency bands [mobilās zemes satelītstacijas ar zemu datu pārraides ātrumu (LMES), kas darbojas 11/12/14 GHz frekvenču joslās] ETSI Eiropas Telekomunikāciju standartu institūts ETSI sekretariāts TBR 27 — 1997. gada decembris (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš minētais saskaņotais standarts ir izstrādāts atbilstīgi pilnvarai, kas izdota saskaņā ar Direktīvas 83/189/EEK attiecīgajām procedūrām. Pilns iepriekš minētā saskaņotā standarta teksts ir atrodams pēc adreses: European Telecommunications Standards Institute 650, route des Lucioles F-06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B-1049 Brussels | vai no jebkuras citas organizācijas, kas atbild par ETSI standartu nodošanu; šo organizāciju saraksts atrodams internetā pēc adreses www.ispo.cec.be. [1] OV L 109, 26.4.1983., 8. lpp. --------------------------------------------------